stanford-oval/wikipedia huggingface dataset:
Evankelinen unioni

Evankelisen unionin valtiot Pyhässä saksalais-roomalaisessa keisarikunnassa vuonna 1610.
Asiakirja Evankelisen unionin perustamisesta, joka on allekirjoitettu 14. toukokuuta 1608.
Evankelinen unioni eli Protestanttinen unioni oli kolmikymmenvuotisen sodan aikoihin toiminut Saksan protestanttien puolustusliitto.
Unioni sai alkunsa Donauwörthin kaupungissa syntyneen mellakan jälkeen vuonna 1608. Dönesworthin luterilainen enemmistö kielsi katolisilta omistusoikeuden vuonna 1606. Syntyi mellakka, jonka päätyttyä Saksan kalvinistiset ruhtinaat ja protestanttiset kaupungit tunsivat itsensä uhatuiksi, kokoontuivat Auhauseniin ja perustivat Evankelisen unionin Kurpfalzin eli Pfalzin vaaliruhtinaan Fredrik IV:n (1583–1610) johdolla. Vastalauseeksi katoliset perustivat Katolisen liigan vuonna 1609 Baijerin johdolla.
Mukana unionissa olivat Kurpfalz, Anhalt, Neuburg, Württemberg, Baden, Ansbach, Bayreuth, Kassel, Brandenburg, Ulm, Strasbourg ja Nürnberg. Liitto oli alusta asti heikko, koska voimakkaimmat protestanttiset ruhtinaskunnat kuten Saksi jättäytyivät sen ulkopuolelle. Ongelmia aiheutti myös luterilaisten ja kalvinistien keskenäiset kiistat.
Kun Pfalzin seuraava ruhtinas Fredrik V suostui Böömin kuninkaaksi 1619, muut evankelisen unionin jäsenet kirjoittivat Ulmin sopimuksen ja kieltäytyivät tukemasta häntä. Lyötyään Böömin kapinalliset keisari Ferdinand II puuttui asiaan vuonna 1621 ja antoi Pfalzin ja vaaliruhtinaan tittelin Baijerin herttua Maksimilianille. Evankelinen unioni kokoontui Heilbronnissa ja protestoi. Keisari ei kuunnellut protestia vaan sen sijaan määräsi unionin riisumaan armeijansa aseista. Mainzin sopimuksella vuonna 1621 unioni muodollisesti lakkasi olemasta.
Aiheesta muualla

Kuvia tai muita tiedostoja aiheesta Evankelinen unioni Wikimedia Commonsissa
Esteellisyys

Esteellisyys eli jääviys (ruots. jäv) viittaa virkatehtävissä esiintyvään eturistiriitaan. Se tarkoittaa virkamiehen tai luottamushenkilön sopimattomuutta osallistua asian käsittelemiseen tai ratkaisemiseen. Esteellisyys rikkoo hallinnon objektiviteettiperiaatetta, joka pyrkii turvaamaan hallintopäätöksen tai hallinnollisen menettelyn oikeellisuuden, puolueettomuuden ja objektiivisuuden.
Esteellisyys syntyy, mikäli virkamies tai luottamushenkilö on käsiteltävän asian tai sen asianosaisten kanssa sellaisessa suhteessa, joka saattaa vaarantaa hänen puolueettomuutensa. Esteellisyyttä ei arvioida konkreettisesti vaan riittää, että puolueettomuus on objektiivisesti ajatellen saattanut vaarantua.
Esteellisyydestä seuraa, että esteellinen henkilö ei voi olla päättämässä asiasta, osallistua asian käsittelyyn eikä edes olla läsnä asiaa käsiteltäessä. Poikkeuksena läsnäolokieltoon on kunnanvaltuusto, jonka kokoukset ovat kaikille julkisia.
Esteellisen henkilön osallistuminen asian käsittelyyn on menettelyvirhe.
Esteellisyysperusteet Suomen lainsäädännössä > Hallintolain mukainen esteellisyys

Suomen hallintolain 28 §:n 1 momentin mukaan virkamies on esteellinen seuraavista syistä:
jos hän tai hänen läheisensä on asianosainen (ns. osallisuusjäävi);
jos hän tai hänen läheisensä avustaa taikka edustaa asianosaista tai sitä, jolle asian ratkaisusta on odotettavissa erityistä hyötyä tai vahinkoa (edustajanjäävi);
jos asian ratkaisusta on odotettavissa erityistä hyötyä tai vahinkoa hänelle tai hänen läheiselleen (intressijäävi);
jos hän on palvelussuhteessa tai käsiteltävään asiaan liittyvässä toimeksiantosuhteessa asianosaiseen tai siihen, jolle asian ratkaisusta on odotettavissa erityistä hyötyä tai vahinkoa (palvelussuhdejäävi);
jos hän tai hänen läheisensä on hallituksen, hallintoneuvoston tai niihin rinnastettavan toimielimen jäsenenä taikka toimitusjohtajana tai sitä vastaavassa asemassa sellaisessa yhteisössä, säätiössä, valtion liikelaitoksessa tai laitoksessa, joka on asianosainen tai jolle asian ratkaisusta on odotettavissa erityistä hyötyä tai vahinkoa (yhteisöjäävi);
jos hän tai hänen läheisensä kuuluu viraston tai laitoksen johtokuntaan tai siihen rinnastettavaan toimielimeen ja kysymys on asiasta, joka liittyy tämän viraston tai laitoksen ohjaukseen tai valvontaan (virasto- ja laitosjäävi); tai
jos luottamus hänen puolueettomuuteensa muusta erityisestä syystä vaarantuu (yleislausekkeeseen perustuva jäävi).
Esteellisyyden ratkaisee yleensä virkamies itse. Monijäsenisen toimielimen (kuten lautakunnan) jäsenen tai esittelijän esteellisyydestä päättää kuitenkin toimielin. Esteellisen henkilön on ilmoitettava esteellisyydestään. Henkilö itse ei pääsääntöisesti saa osallistua esteellisyyttään koskevan asian käsittelyyn, mutta häntä voidaan kuulla asiassa.
Esteellisyysperusteet Suomen lainsäädännössä > Hallintolain mukainen esteellisyys > Hallintolain mukaiset virkamiehen läheiset

Henkilön läheiset on määritelty hallintolain 28 §:n 2 momentissa, jossa nämä jaetaan kolmeen ryhmään:
Ensimmäiseen ryhmään kuuluu virkamiehen kaikkein läheisin henkilöpiiri eli perhepiiri:
virkamiehen puoliso (aviopuoliso tai avopuoliso tai rekisteröity parisuhdekumppani)
virkamiehen lapsi ja lapsenlapsi (myös ottolapsi) sekä näiden puolisot
sisarus (veli ja sisar sekä velipuoli ja sisarpuoli) sekä tämän puoliso
virkamiehen vanhemmat ja isovanhemmat (myös isäpuoli, äitipuoli ja vastaavat isovanhemmat sekä ottovanhempi) sekä näiden puolisot
virkamiehelle muuten erityisen läheinen henkilö (esimerkiksi seurustelukumppani, kihlattu tai erityisen hyvä ystävä) sekä tällaisen henkilön puoliso
Toisen ryhmän läheisiin kuuluvat
virkamiehen perhepiiriin luettavia kaukaisemmat sukulaiset eli
virkamiehen vanhempien sisarus (eno, setä ja täti) sekä tämän puoliso (kuten enon vaimo, tädin mies ym.)
virkamiehen sisarusten lapset (veljenpoika ja veljentytär, sisarenpoika ja sisarentytär) sekä vastaavat puolisisarusten lapset (kuten velipuolen tytär, sisarpuolen poika ym.) mutta ei näiden puolisoita (kuten sisarenpojan vaimoa ym.)
virkamiehen entinen puoliso (aviopuoliso, avopuoliso tai rekisteröity parisuhdekumppani)
Kolmannen ryhmän läheisiin kuuluvat
virkamiehen puolison lapsi ja lapsenlapsi (myös ottolapset) sekä näiden puolisot
virkamiehen puolison sisarukset (myös puolisisarukset) sekä näiden puolisot
virkamiehen puolison vanhemmat ja isovanhemmat sekä näiden puolisot
virkamiehen puolison sisarusten lapset mutta ei näiden puolisoita
Läheisiä eivät ole virkamiehen puolison vanhempien sisarukset eivätkä heidän puolisonsa (kuten esimerkiksi virkamiehen puolison eno tai tämän vaimo). Virkamiehen serkut tai sitä kaukaisemmat sukulaiset eivät ole läheisiä sukulaisuussuhteen perusteella, mutta mikäli tällaiset sukulaiset ovat virkamiehelle muuten erityisen läheisiä, heidät luetaan tämän erityisen läheisyyden perusteella ensimmäiseen ryhmään samalla tavalla kuin erityisen hyvät ystävät.
Läheisiin luetaan kaikissa ryhmissä myös puolisukulaiset. Ottolapset rinnastetaan lähisukulaisiin. Puolisoilla tarkoitetaan aviopuolisoita sekä avioliitonomaisissa olosuhteissa (avopuolisot) ja rekisteröidyssä parisuhteessa (parisuhdekumppanit) eläviä henkilöitä.
Esteellisyysperusteet Suomen lainsäädännössä > Esteellisyysperusteet eräissä muissa laeissa

Kuntalain 52 §:ssä on erityissäännökset siitä, milloin kunnan luottamushenkilö on esteellinen.
Kirkkolaissa on erityissäännös, milloin kirkkovaltuuston jäsen on esteellinen. Lisäksi Suomen evankelis-luterilaisen kirkon hallinnossa ei sovelleta hallintolain 28 §:n 1 momentin 6 kohdan mukaista esteellisyysperustetta.
Oikeudenkäymiskaaren 13 luvussa säädetään tuomarin esteellisyydestä.
Hallintolainkäyttölain 76 §:ssä säädetään esteellisyydestä valitusasioiden käsittelyssä.
Esteellisyydestä rikosasian esitutkinnassa säädetään esitutkintalain 8 §:ssä.
Ulosottokaaressa esteellisyydestä säädetään 1 luvun 15–18 §:ssä.
Yhdistyslaissa esteellisyydestä säädetään 5 luvun 26 § ja 6 luvun 37 §:ssä.
Kirjallisuutta

Ervo, Laura: Oikeudenmukainen oikeudenkäynti.  Helsinki:  WSOY, 2005.  ISBN 951-0-30591-X.
Kyllönen, Ari: Kollektiivijäävi.  Kuopio:  Pitkos Books, 2011.  ISBN 978-951-842-353-2.
Kyllönen, Ari: Tuomarin ennakkoasenne esteellisyysperusteena.  Kuopio:  Pitkos Books, 2012.  ISBN 978-951-842-355-6.
Tapanila, Antti: Tuomarin esteellisyys.  Helsinki:  Suomalainen Lakimiesyhdistys, 2007.  ISBN 978-951-855-272-0.
Espanjan siirtomaaimperiumi

Kartta Espanjan siirtomaista eri ajanjaksoina.
Espanjan siirtomaainperiumi syntyi hiljalleen, kun Espanja sai päätökseen reconquistan eli Espanjan takaisinvalloituksen maurien hallusta. Viimeinen maurien linnake valloitettiin 1492 Granadassa. Samana vuonna kuningas Ferdinand Katolilainen ja kuningatar Isabella lähettivät Kristoffer Kolumbuksen etsimään läntistä meritietä Intiaan. Näin kylvettiin siemen Espanjan imperiumin kasvulle.
Espanjan ja Portugalin kilpailun rauhoittamiseksi katolinen kirkko jakoi 7. kesäkuuta 1494 Tordesillasin sopimuksella maailman Espanjan ja Portugalin kesken. Jaossa Espanja sai nykyisen Brasilian länsipuolella olevan osan maailmasta ja Portugali itäpuolelle jääneet alueet. On arveltu, että Portugali sai niin suuren osuuden Etelä-Amerikasta ”vahingossa”, sillä tuohon aikaan ei vielä tiedetty, kuinka pitkälle itään Brasilian rannikko ulottui.
Konkistadorit

Kolumbuksen saavuttua Karibialle espanjalaisille aukeni "Uusi maailma", ja he saivat etulyöntiaseman suhteessa eurooppalaisiin haastajiinsa. Ensimmäiset siirtokunnat perustettiin Karibialle ennen kuin siirtokunnat alkoivat levittäytyä Amerikan mantereelle.
Espanjasta alkoi virrata Uuteen maailmaan seikkailijoita, tutkimusmatkailijoita ja sotilaita. Nämä konkistadorit, valloittajat, loivat Espanjan siirtomaaherruuden perustan, joka oli oleellinen Espanjan siirtomaavaltaa rakennettaessa. Konkistadoreista tunnetuimmat ovat Hernán Cortés ja Francisco Pizarro. Cortés valloitti Meksikon kukistaen asteekkien valtakunnan ja valtasi maat kuninkaansa nimissä Espanjalle. Meksikosta Cortés jatkoi pohjoiseen ja hiljalleen nykyinen Kalifornia ja Uusi-Meksiko liitettiin Espanjan hallintaan.
Francisco Pizarro puolestaan kukisti Inkavaltakunnan  Perussa. Rohkeudella, oveluudella ja viekkaudella Pizarro onnistui noin 200 sotilaansa kanssa kukistamaan keskenään eripuraiset inkat ja laajensi näin Espanjan valtapiiriä.
Espanja vaurastuu ja saa haastajia

Espanjan valtion kassa rikastui, kun Uudesta maailmasta virtasi kultaa merireittiä pitkin Espanjaan. Espanjalaiset sulattivat korvaamattoman arvokkaat intiaaniveistokset kultaharkoiksi, joita kaljuunat kuljettivat Espanjaan. Espanja sai siirtomaistaan myös tarvittavia raaka-aineita, joiden avulla se kasvatti imperiumiaan.
Euroopassa Espanja sai kuitenkin haastajia mahdilleen ja se soti ankarasti Ranskan ja Englannin kanssa. Ranskaa vastaan käydyssä sodassa Espanja oli voitokas, mutta siirtokunnista saadut vauraudet kuluivat nopeasti armeijan varustamiseen. Kun Kaarle V:n poika Filip II nousi valtaistuimelle, hän alkoi puolustaa Espanjan ja katolisen kirkon mahtia maailmassa. Tämä ajoi Espanjan pitkään sotaan Hollannin kanssa, kun Hollanti pyrki irtautumaan Espanjan alaisuudesta. Kilpailu koveni myös siirtomaissa, ja Englannin laivat kaappasivat Espanjan siirtokunnista rikkauksia tuovia espanjalaisaluksia. Etenkin Sir Francis Drake kunnostautui Elisabet I:n silmissä kaappaamalla espanjalaisia laivoja ja tekemällä hyökkäyksen Cadizin telakalle.
Espanjan mahti hiipuu

Katolisen Espanjan ja protestanttisen Englannin välienselvittely oli väistämätön. 1588 voimansa tunnossa ollut Filip II lähetti Voittamattoman armadan kukistamaan Englannin. Espanjan mittavan laivaston oli tarkoitus noutaa Hollannissa olevat espanjalaiset sotajoukot ja tehdä maihinnousu Englantiin. Jos tämä olisi onnistunut, Espanja olisi ollut vahvoilla voimakkaiden maavoimiensa ansiosta. Sir Francis Draken johtama laivasto kuitenkin yllätti ja tuhosi suuren osan Armadasta Englannin kanaalissa, ja suunnitelmat Englannin kukistamisesta katosivat. Tämä oli ensimmäinen vakava isku Espanjan imperiumille.
Tappiosta huolimatta Espanja säilytti asemansa Amerikan mantereella läpi 1600- ja 1700-lukujen, mutta se ei enää pystynyt  laajentumaan, vaan se joutui puolustuskannalle lähinnä brittejä ja ranskalaisia vastaan. Pohjois-Amerikasta saadut alueet Espanja hiljalleen menetti, mutta säilytti asemansa Keski- ja Etelä-Amerikassa. Espanja nautti siirtokuntiensa resursseista, mutta hiljalleen siirtomaissa alkoi Yhdysvaltain vapaussodan ja Ranskan vallankumouksen innoittamina elää ajatus itsenäisyydestä.
Siirtomaavallan loppu

Kun Ranska miehitti Napoleonin johdolla Espanjan, huomasivat siirtomaat tilaisuutensa tulleen. Antonio López de Santa Annan johtama kapina eteni Meksikossa ja Meksiko irtautui Espanjasta 1821. Etelä-Amerikassa vallankumouksen johtoon nousi Simón Bolívar, joka johti koko Etelä-Amerikan irtautumista Espanjasta Etelä-Amerikan itsenäisyyssodissa. Espanja oli menettänyt voimavaroja Euroopassa käydyissä sodissa, eikä se kyennyt estämään siirtomaidensa itsenäistymistä. 1800-luvun lopulla Espanjalla oli enää Kuuba ja Filippiinit, jotka se menetti laajentuvalle Yhdysvalloille maiden sotiessa 1800-luvun lopulla, sekä lisäksi Afrikassa Päiväntasaajan Guinea, joka itsenäistyi vasta vuonna 1968, ja Espanjan Sahara, joka pysyi Espanjan hallinnassa vuoteen 1975 saakka.
Aiheesta muualla

Wikimedia Commonsissa on kuvia tai muita tiedostoja aiheesta .
Library of Iberian Resources Online, Stanley G Payne  A History of Spain and Portugal vol 1 Chapter 13 "The Spanish Empire" (englanniksi)
HistoryWorld.net - Espanjan siirtomaavallan aikajana (englanniksi)
Siirtomaavallat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   Alankomaat   Belgia  |   Britannia   Espanja  |   Italia   Japani  |   Kuurinmaa   Ranska  |   Ruotsi   Saksa  |   Tanska   Portugali  |   Venäjä   Yhdysvallat  |
Kristoffer Kolumbus saapuu Amerikkaan.
Espanjan valtakunnan lippu 1500-1700-luvuilla.
Football League War Cup

| Football League War Cup |
| --- | --- |
Laji:  jalkapallo
Maa(t):  Englanti, Wales
Perustettu:  1939
Lopetettu:  1945
Football League War Cup oli jalkapallokilpailu, jota pelattiin Englannissa vuosina 1939-1945 FA Cupin sijaan.
Toisen maailmansodan sytyttyä liigatoiminta keskeytyi, kun lukuisat jalkapalloilijat lähtivät sotaan ja matkustamiselle asetetut rajoitukset estivät koko maan laajuisen sarjan pelaamisen. Football League War Cup kehitettiin loppuvuodesta 1939 korvaamaan FA Cup, joka oli liigan ohella peruttu. Sotatoimet Englannissa eivät olleet vielä alkaneet, kun ensimmäiset ottelut pelattiin, mutta ensimmäinen loppuottelu jouduttiin pelaamaan Wembleyllä pommitusuhan alla. Myös vuoden 1941 finaali pelattiin Lontoossa vaikka pommitukset vielä jatkuivat.
Vuonna 1942 loppuottelu pelattiin kaksiosaisena ja 1943–1945 kilpailu jaettiin etelän ja pohjoisen alueisiin, joiden voittajat kohtasivat finaalissa.
Voittajat

1940 – West Ham United
1941 – Preston North End
1942 – Wolverhampton Wanderers
1943 – Blackpool
1944 – Charlton Athletic, Aston Villa (jaettu)
1945 – Bolton Wanderers
Finnish Forest Certification System

Finnish Forest Certification System (FFCS) on Suomessa kehitetty metsätaloudessa käytetty sertifiointijärjestelmä. Se kuuluu PEFC-järjestelmään.
Frank Kjosås

| Frank Kjosås |
| --- | --- |
 Kjosås vuonna 2010.
Henkilötiedot
Syntynyt: 28. heinäkuuta 1981 (ikä 43) Kvam, Norja
Ammatti:  näyttelijä
Puoliso:  Marie Blokhus (2011–2016)
Näyttelijä
Aktiivisena:  2006–
Palkinnot
 Gullruten Paras miesnäyttelijä 2013 
Aiheesta muualla
IMDb
Frank Kjosås (s. 28. heinäkuuta 1981 Kvam) on norjalainen näyttelijä. Hän valmistui Norjan taidekorkeakoulusta vuonna 2006 ja on siitä lähtien ollut kiinnitettynä Det Norske Teatretiin. Kjosås on esiintynyt myös elokuvissa ja televisiosarjoissa. Vuonna 2013 hän sai parhaan miesnäyttelijän Gullruten-palkinnon. Kjosås oli vuosina 2011–2016 naimisissa näyttelijä Marie Blokhusin kanssa.
Aiheesta muualla

Kuvia tai muita tiedostoja aiheesta Frank Kjosås Wikimedia Commonsissa
Expon metroasema

Expo on Singaporen Mass Rapid Transit -metrojärjestelmän asema Tampinesissa Singaporen itäisellä suuralueella lähellä Singapore Expo -messukeskusta. Se avattiin 10. tammikuuta 2001. Se on East West Linen Changin lentoaseman haaralla. Siitä tuli myös Downtown Linen pääteasema, kun linjan itäinen jatke avautui 21. lokakuuta 2017.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW4 Tanah Merah | 5:36 |  | 6:04 |  | 0:11 |  |  |
| CG2 Changi Airport | 5:23 |  | 5:49 |  | 23:54 |  |  |
Downtown Line
| DT1 Bukit Panjang | 5:36 |  | 5:54 |  | 23:40 |  |  |
Aiheesta muualla

Kuvia tai muita tiedostoja aiheesta Expon metroasema Wikimedia Commonsissa
Expon metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Changi Airport | East West Line | Seuraava asema: Tanah Merah |
| 0 | 1 | 2 |
| --- | --- | --- |
| Edeltävä asema: Upper Changi | Downtown Line | Seuraava asema: pääteasema (Xilin 2024–) |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Expo MRT Station
Käännös suomeksi
Filippo Serafini

Filippo Serafini
Filippo Serafini (1831–1897) oli italialainen oikeusoppinut, lähinnä oikeushistorian tutkija. Hän oli professorina useissa yliopistoissa, viimeksi Pisan yliopistossa. Hän teki Italiassa tutuksi varsinkin saksalaista oikeustiedettä. Hän julkaisi muun muassa teoksen Istituzioni di diritto romano: comparato al diritto civile patrio (1. p. 1858–1859). Hän oli 1868 perustetun vertaisarvioidun julkaisun Archivio giuridicon perustajia.
Aiheesta muualla

Kuvia tai muita tiedostoja aiheesta Filippo Serafini Wikimedia Commonsissa
Frank Little

Frank Little vuonna 2006.
Thomas Francis "Frank" Little (30. marraskuuta 1925 – 7. huhtikuuta 2008) oli australialainen pappi, joka toimi Melbournen hiippakunnan katolisena arkkipiispana vuosina 1974–1996. Hän sai vihkimyksensä 3. lokakuuta 1950.
Littlen seuraaja arkkipiispana oli sittemmin myös kardinaaliksi nimitetty George Pell.
Little kuoli kotonaan Melbournessa 82-vuotiaana.
Frank Lindroos

Frank Lindroos.
Frank Edward Lindroos (14. huhtikuuta 1874 Pietari – 10. heinäkuuta 1923 Duluth, Minnesota) oli amerikansuomalainen säveltäjä ja orkesterinjohtaja, joka oli 1900-luvun alkupuolen merkittävimpiä amerikansuomalaisen työväenliikkeen musiikkivaikuttajia.
Pietarinsuomalaisen räätälin perheeseen syntynyt Lindroos oppi viulunsoiton isältään jo lapsena. Isän sairastuttua vakavasti Lindroos kiersi 12-vuotiaasta lähtien parin vuoden ajan äitinsä kanssa kerjäläisenä Pietarin kaduilla viulua soitellen. Isän kuoltua perhe muutti vuonna 1888 Lappeenrantaan, jossa Lindroos liittyi Viipurin pataljoonan soittokuntaan kornetistiksi. Kymmenen vuotta myöhemmin Lindroos palasi Pietariin, jossa hän jatkoi armeijan soittokunnassa.
Vuonna 1904 Lindroos lähti siirtolaiseksi Pohjois-Amerikkaan puolisonsa ja kahden lapsensa kanssa. Perhe asui aluksi New Yorkissa ja vuodesta 1907 lähtien Pennsylvanian Monessenissa, kunnes asettui Minnesotan Duluthiin vuonna 1913. New Yorkissa Lindroos liittyi Amerikan Suomalaisen Sosialistijärjestön jäseneksi. Elantonsa hän hankki työväenyhdistysten soittokuntien ja kuorojen johtajana sekä musiikinopettajana. Duluthissa Lindroos radikalisoitui ja liittyi syndikalistisen IWW-ammattiliiton jäseneksi.
Lindroos aloitti säveltämisen jo Pietarissa asuessaan ja jatkoi työtään Yhdysvalloissa. Erilaisten orkesterikappaleiden ohella Lindroosin tuotanto käsittää musiikkinäytelmiä. Hänen tunnetuimpina kappaleinaan mainitaan Muistoja Viipurin vankileiriltä, Orjan laulu, Kerjäläinen ja Sorakumpujen vainajille sekä amerikanruotsalaisen Joe Hillin muistoksi sävelletty Joe Hillin muistolle. Lindroosin musiikkinäytelmiä ovat muun muassa Aku Päiviön runoihin tehty Ajan laulu sekä Lauri Lembergin tekstiin sävelletty Laulu vaaleanpunaisesta silkkipaidasta.
Lindroos teki itsemurhan 49-vuotiaana heinäkuussa 1923. Hänet on haudattu Park Hillin hautausmaalle Duluthiin.
Ey Iran

Ey Iran (pers. ‏ای ایران‎, Ey Irân, eli Oi Iran) on iranilainen isänmaallinen laulu. Sen sanat on kirjoittanut Hossein Gol-e-Golab vuonna 1946, musiikin on säveltänyt Ruhollah Khaleghi. Monet luulevatkenen mukaan? erheellisesti, että Ey Iran on tai on ollut Iranin kansallislaulu. Sillä tosin oli tämä asema de facto vähän aikaa, šaahin kukistumisesta helmikuussa 1979 Iranin islamilaisen tasavallan kansallishymnin omaksumiseen maaliskuussa 1980. Laulu on kuitenkin iranilaisten keskuudessa hyvin suosittu.[lähde? ] Laulu ei ole sanomaltaan islamistinen eikä monarkistinen vaan patriotistinen.
Laulun alkusanat persiaksi ja translitteroituna

| --- | --- |
 Sanat:  Translitteraatio
 ای ایران ای مرز پرگهر ای خاکت سرچشمۂ هنر دور از تو اندیشه بدان پاینده مانی تو جاودان ای دشمن ار تو سنگ خاره‌ای من آهنم جان من فدای خاک پاک میهنم مهر تو چون شد پیشه‌ام دور از تو نیست اندیشه‌ام در راه تو کی ارزشی دارد این جان ما پاینده باد خاک ایران ما  سنگ کوهت در و گوهر است خاک دشتت بهتر از زر است مهرت از دل کی برون کنم برگو بی‌مهرِ تو چون کنم تا گردش جهان و دور آسمان به پاست نور ایزدی همیشه رهنمای ماست مهر تو چون شد پیشه‌ام دور از تو نیست اندیشه‌ام در راه تو کی ارزشی دارد اين جان ما پاینده باد خاک ایران ما  ایران ای خرم بهشت من روشن از تو سرنوشت من گر آتش بارد به پیکرم جز مهرت در دل نپرورم از آب و خاک و مهر تو سرشته شد گلم مهر اگر برون رود تهی شود دلم مهر تو چون شد پیشه‌ام دور از تو نیست اندیشه‌ام در راه تو کی ارزشی دارد این جان ما پاینده باد خاک ایران ما:  Ey Irǔn ey marze por gohar Ey ĥǔkat sarĉeŝmeye honar Dur az to andiŝeye badǔn Pǔyande mǔni to jǔvedǔn Ey doŝman ar to sange ĥǔreyi, man ǔhanam Jǔne man fadǔye ĥǔke pǔke mihanam Mehre to ĉon ŝod piŝeam Dur az to nist andiŝeam Dar rǔhe to key arzeŝi dǔrad in jǔne mǔ Pǔyande bǔd ĥǔke Irǔne mǔ  Sange kuhat dorr o gohar ast Ĥǔke daŝtat behtar az zarast Mehrat az del key borun konam Bargu bimehre to ĉun konam Tǔ gardeŝe jahǔn o dowre ǔsemǔn bepǔst Nure izadi hamiŝe rahnamǔye mǔst Mehre to ĉon ŝod piŝeam Dur az to nist andiŝeam Dar rǔhe to key arzeŝi dǔrad in jǔne mǔ Pǔyande bǔd ĥǔke irǔne mǔ  Irǔn ey ĥorram beheŝte man Rowŝan az to sarneveŝte man Gar ǔtaŝ bǔrad be peykaram Joz Mehrat dar del naparvaram Az ǔbo ĥǔko mehre to sereŝte ŝod gelam Mehr agar borun ravad tohi ŝavad delam Mehre to ĉon ŝod piŝeam Dur az to nist andiŝeam Dar rǔhe to key arzeŝi dǔrad in jǔne mǔ Pǔyande bǔd ĥǔke Irǔne mǔ
Freşa

Freşa on turkkilainen virvoitusjuomamerkki. Freşa-juomia valmistaa Çakırmelikoğlu Mineral Water Institutions, joka on perustettu 1997 Giresuniin. Päivittäinen tuotanto on noin 150 000 pulloa kahdessa tehtaassa Giresunissa ja Bursassa. Tuotteita viedään Eurooppaan, Pohjois-Amerikkaan ja Aasiaan.
Exoduksen diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 11 |  |
| ↙Livealbumit | 3 |  |
| ↙Kokoelmat | 2 |  |
| ↙Singlet | 11 |  |
| ↙Videot | 3 |  |
| ↙Musiikkivideot | 13 |  |
Exodus on yhdysvaltalainen thrash metal -yhtye. Exodusta pidetään yhtenä keskeisimmistä Bay Area thrash metal -tyylilajin kehittäjistä.
Studioalbumit

Bonded by Blood (1985)
Pleasures of the Flesh (1987)
Fabulous Disaster (1989)
Impact is Imminent (1990)
Force of Habit (1992)
Tempo of the Damned (2004)
Shovel Headed Kill Machine (2005)
The Atrocity Exhibition... Exhibit A (2007)
Let There Be Blood (2008)
Exhibit B: The Human Condition (2010)
Blood In, Blood Out (2014)
Persona Non Grata (2021)
Livealbumit

Good Friendly Violent Fun (1991)
Another Lesson in Violence (1997)
Live at the DNA 2004 (2005)
Kokoelmat

Lessons in Violence (1992)
Let There Be Blood (2008)
Singlet

Objection Overruled (1990)
The Lunatic Parade (1990)
Thorn in My Side (1992)
War Is My Shepherd (2004)
Funeral Hymn (2007)
Riot Act (2008)
Downfall (2010)
Hammer and Life (2011)
The Beatings Will Continue (Until Morale Improves) (2021)
Clickbait (2021)
The Years of Death and Dying (2021)
Videoalbumit

’’Shovel Headed Tour Machine: Live At Wacken & Other Assorted Atrocities’’ (2010)